У наш час скарацілася колькасць сельгаспрадпрыемстваў, у асобных частках раёна ўжо няма ўстаноў адукацыі. Але колькасць помнікаў не толькі не зменшылася, а нават узрасла – вядзецца пошукавая работа, увекавечваюцца новыя імёны герояў і ахвяр. Дапамогу ўладам у гэтай справе аказваюць раённае аб’яднанне Беларускага фонду міру, ветэранская арганізацыя. За апошнія гады адкрыты новыя помнікі ў Павуллі, Усаі, Чарсцвядах, Арэхаўне, поўнасцю заменены ці капітальна адрамантаваны акрамя “Прарыву” пахаванні ў гарпасёлку, Вялікіх і Малых Дольцах, Антунове, Пораўне, змянілі аблічча брацкія магілы у Глыбачцы, Дубраўцы. Штогод да помнікаў накіроўваюцца члены працоўных калектываў, якія дапамагаюць падтрымліваць там парадак, удзел у добраўпарадкаванні прымаюць дзеці і ўнукі нават не ветэранаў, а дзяцей вайны, далучаюцца прыватнікі, як, напрыклад, прадпрымальнік С.Д.Маслюк, які капітальна адрамантаваў помнік у Ляснеўшчыне.